open-index/open-wikipedia-markdown huggingface dataset:
AMD Radeon 400-serien

**AMD Radeon 400-serien** er en serie grafikkort som blir utviklet av Advanced Micro Devices (AMD). Det første kortet i denne familien ble lansert 29. juni 2016. Kortene benytter grafikkprosessoren «Polaris», og er produsert med 14 nm prosessen FinFET. Polaris-familien vil i utgangspunktet omfatte to nye halvlederbrikker i Graphics Core Next-familien: Polaris 10 og Polaris 11. Polaris inneholder en implementasjon av 4. generasjon av instruksjonssettet til Graphics Core Next, og har flere fellestrekk med tidligere eksempler på denne mikroarkitekturen.

Polaris 10 er en mikrobrikke for mellomskiktet i RX 480, med en Thermal design power (TDP) på omkring 110&ndash;145 Watt. Forgjengeren R9 380 har en TDP på 190 Watt. På tross av dette er brikken forventet å kjøre de siste DirectX 12 spillene med en skjermoppløsning på 1440 pixel og 60 rammer per sekund. Polaris 11 er beregnet for det lavere skiktet med en TDP på bare 50 Watt.

Polaris 10 støtter 2304 stream prosessorer fordelt på 36 Compute Units (GCN), og støtter inntil 8Gb med GDDR5 SDRAM på et 256-biter grensesnitt. Polaris 10 er forventet å støtte 4Gb GDDR5 SDRAM på et 128-biter grensesnitt.

Vega som vil bli AMD’s nye flaggskip innenfor grafikkort, er ment å erstatte Rx 300-serien for entusiaster. En mulig lansering er satt til 4. kvartal 2016.

Vega vil sannsynligvis ha 4096 GCN stream prosessorer og 15-18 billioner transistorer. Vega vil ha 32 GB med HBM2 og en forventet forbedring i strømforbruket i forhold til Polaris.

## Referanser
Friidrett under Sommer-OL 2004 – Stavsprang menn

**[[Stavsprang]] menn** under Sommer-OL 2004 fant sted den 25. til 27. august 2004 på Olympiastadion i Athen.
## Medaljevinnere

## Program
Alle klokkeslette var lokal tid (UTC+2)

## Rekorder
Gjeldende rekorder før lekene i 2004:

Følgende rekorder ble satt under konkurransen:

## Resultater

### Kvalifisering
Krav: Direktekvalifiseringskravet var 5,70 m (Q) eller å være blant de tolv beste under kvalifiseringen (q).

### Finale

## Referanser


## Eksterne lenker
*Offisiell olympisk rapport
Calshot

**RNAS Calshot** var under første verdenskrig Royal Navys base for sjøfly og flybåter. Den opererte hovedsakelig som en eksperimentell base og stasjon for opplæring av personell, men var også ubåtbase og base for fregatter som eskorterte konvoier.

Basen lå på enden av Calshot Spit i Southampton havn, skjermet av fastlandet i vest, nord og øst, og Isle of Wight noen få mil sør på den andre siden av Solent.

## Historie

### Royal Flying Corps
Stasjonen ble opprinnelig etablert 29. mars 1913 av Royal Flying Corps (RFC), som **Calshot Naval Air Station** for å teste sjøfly for Royal Flying Corps Naval ing. Det første flyet til å bruke basen var en Sopwith Bat Boat. En av de første bygningene som ble bygget - Sopwith Hangar - er fortsatt i bruk i den dag i dag.

### Royal Naval Air Service
I juli 1914 opprettet Royal Navy en avdeling her, kalt Royal Naval Air Service (RNAS), og tok over Calshot-basen og dens opplæringsfunksjoner. Etter begynnelsen på første verdenskrig ble stasjonens funksjoner utvidet til å eskortere skipstrafikken i Den engelske kanal. Flere typer fly-båter og sjøfly ble stasjonert her, inkludert Wight Seaplane.  Calshot ble også brukt til trening av observatør i å operere drager, ballonger, luftskip og Short184.

I 1917 ble treningen utvidet til å omfatte opplæring på marinens sjøfly. Opplæringen foregikk på skolen i nærheten av Lee-on-the-Solent. En stor brygge på Calshot ble deretter bygget og nye bygninger, kontorer og verksteder ble oppført av Henry Boot Ltd. I den største hangaren – Sunderland Hangar – holder nå Calshot Activities Centre til. Her er det både klatrevegg og sykkelbane.

I 1918 ble det i Felixstowe gitt opplæring i bruk av både fly-båter og sjøfly, og sammen klarte disse å logge over 9000 timers patruljetjeneste i løpet av en tre-måneders periode. Av 42 ubåter som ble observert, ble 3 senket.

### Royal Air Force
1. april 1918 ble RFC og RNAS slått sammen og dannet Royal Air Force (RAF) og stasjonen ble hovedkvarteret til en RAF-avdeling med tre fly stasjonert.

Etter krigen ble stasjonen basen til RAF School of Naval Co-operation and Aerial Navigation, og den 5. februar 1922 ble den omdøpt til RAF Calshot.

## Referanser
Statsministerens stedfortreder (Sverige)

**Statsministerens stedfortreder** er i Sverige en funksjon som en statsråd har som erstatter statsministeren under hans/hennes fravær og således skal kunne avlaste statsministeren og lede regjeringens arbeid når statsministeren er forhindret fra å gjøre dette.

En betegnelse på denne personen har ofte vært *visestatsminister*.

Om ingen særskilt stedfortreder har blitt utnevnt, overtas oppgaven av det statsrådet som har lengst sammenlagt tjenestetid i regjeringen. Om flere har vært statsråder like lenge, blir det den av dem som er eldst i alder som overtar denne oppgaven (senioritet). 

Betegnelsen *visestatsminister* er  særskilt vanlig i koalisjonsregjeringer og tildeles der i allmennhet partilederen for det nest største partiet i regjeringen.

Foruten avlastningsfunksjonen kan en stedfortreder ha andre arbeidsoppgaver, noe som imidlertid skifter avhengig av innehaveren. En særskilt utnevnt stedfortreder kan enten ha sitt arbeid lagt helt til statsrådsberedningen (slik var eksempelvis tilfellet med Bosse Ringholm i regjeringen Persson 2004–2006) eller samtidig inneha en annen ministerpost (for eksempel Bengt Westerberg som på samme tid var sosialminister og statsministerens stedfortreder i regjeringen Bildt 1991&ndash;1994). Den første særskilt utnevnte stedfortrederen var folkpartisten Per Ahlmark (som samtidig var arbeidsmarkedsminister) i regjeringen Fälldin I. 

Før 1975 fungerte utenriksministeren, regjeringens andre eksellense, som stedfortreder. Den offisielle tittelen som *stedfortredende statsminister* ble innrettet fra og med 1. januar 1975 i og med ikrafttredelsen av 1974 års regjeringsform, som i 2012 års versjon fastslår at *«Statsministern kan bland de övriga statsråden utse någon att i egenskap av ställföreträdare vid förhinder för statsministern fullgöra hans eller hennes uppgifter».*

I Sverige har tidligere **visestatsminister** blitt brukt som vanlig betegnelse for den som er stedfortreder for statsministeren, men i regjeringen Löfven, som tiltrådte 3. oktober 2014, ble Åsa Romson kalt visestatsminister uten formelt å være statsministerens stedfortreder, noe som ble allment kjent over ni måneder senere i samband med at statsminister Stefan Löfven hadde blitt ført akutt til sykehus i ambulanse. Under regjeringsomdannelsen 25. mai 2016 etterfulgte Isabella Lövin Romson som visestatsminister. Romsons/Lövins tittel visestatsminister var kun seremoniell, uten faktisk innhold. Noen formell utnevnelse av statsministerens stedfortreder fant ikke sted i Regjeringen Löfven, og rollen ble da tildelt den statsråden som hadde lengst tjenestegjøringstid, som var utenriksminister Margot Wallström. 

## Liste over statsministerens stedfortredere
Innehavere av stillingen i *kursiv stil* betegner en person ikke har vært formelt utnevnt til visestatsminister, men som av ovennevnte senoritetsgrunner har vært stedfortreder for statsministeren i perioder da ingen særskilt visestatsminister har vært utnevnt.

## Se også
* Sveriges statsminister
* Visestatsminister

## Referanser


## Eksterne lenker
* 7 kap. 8 § Regeringsformen
Jan Kalleberg

**Jann Halvor Kalleberg** (født 21. mai 1952) er en norsk tidligere styrkeløft-utøver, som konkurrerte for Groven Atletklubb og Oslo Power Club (senere Oslo Styrkeløftklubb).

Kallebergs beste øvelse var markløft. Før det første offisielle styrkeløft-NM i 1974 var norgesrekorden i markløft i klasse -110 kg på 301 kg, tilhørende Odd Bjørnstad fra Løten. Under dette NM løftet både Kalleberg og Arild Busterud over den gamle rekorden flere ganger. Busterud trakk det lengste strået med 312,5 kg, mens Kalleberg ble stående med 305 kg. Kalleberg kom imidlertid sterkere tilbake.

Senere samme år, under Norges Styrkeløftforbunds julestevne 14. desember 1974, satte Kalleberg ny verdensrekord i markløft i klasse -100 kg, da han løftet 310 kg. Året etter, under styrkeløft-NM i Brumunddal i mars 1975, økte han sin egen verdensrekord i samme klasse til 320 kg.

Kalleberg arbeidet for øvrig som ressurslærer i Osloskolene, i et såkalt "brannkorps" som rykket ut til skoler hvor det var behov for ekstra hjelp (for eksempel ved mobbing eller for å hjelpe rullestolbrukere). Han var en av fire i "brannkorpset" sammen med ishockey-spilleren Jim Marthinsen, bokseren Kenneth Aas og styrkeløfteren Sverre Nyhus.

## Nasjonale resultater og meritter i styrkeløft

### NM i styrkeløft

### Lag-NM i styrkeløft

### Øvrige nasjonale styrkeløftstevner

## Internasjonale resultater og meritter i styrkeløft

### Nordisk mesterskap i styrkeløft

### EM i styrkeløft

### VM i styrkeløft

## Rekorder i styrkeløft

## Referanser
Konak (Hakkari)

**Konak** (tidligere *Qodchanis* eller *Karakuş*, også *Qudshanes*, *Qudshanis*, *Kochanes* eller *Koçanis*) er en landsby i kommunen Hakkâri i provinsen av samme navn i Tyrkia. Konak ligger om lag 20 km nordøstlig for provinshovedstaden Hakkâri. Konak hadde i desember 2009 et folketall på 38 innbyggere. Til første verdenskrig var den hovedsakelig befolket av kristne assyrere.

## Kirkehistorie
Fra slutten av 1600-tallet til den kristne eksodus i 1915 residerte på dette vanskelig tilgjengelige sted den fra Roma uavhengige katholikos-patriark for den østsyriske «Østens Kirke», nærmere bestemt av den yngre linje («fjellenes patriarkat»). Hans embedsnavn er lød «Mar Shimun». Fra  Qudshanis stammer Shimun XXI, Shimun XXII og Shimun XXIII. 

Kirken Mar Shalita i Qudshanis var foruten stedet for katholikoienes pontifikalgudstjenester også deres gravkirke frem til og med Shimun XX (død 1903).

For vestlige besøkende var patriarketets boksamling i utgangspunktet en skuffelse - her var det bare 60 bøker. Men det viste å inneholde et verk av største betydning: Den eneste bevarte kopi (1100-tallet.) av *[[Liber Heraclidis]]* av Nestorius. Selve manuskriptet (*O*) synes imidlertid senere å ha gått tapt. Forsvunnet er også en kopi (*U*) gjort i  Qudshanis i 1889 av presten Oshacna Sarau (død 1915) for en amerikaner i Urmia (John H. Shedd, død 1895). Men denne hadde da allerede blitt kopiert fire ganger ved århundreskiftet 19./20. århundre, og disse kopiene har funnet veien til vestlige biblioteker - blant annet én som havnet hos Heinrich Goussen og senere kom til Strasbourg (MS. 4119). En annen avskrift av *O*, anskaffet av Paul Bedjan, er også gått tapt. 

Til biblioteket hørte også et eksemplar av «Historien om Mar Yahballaha III og Rabban Bar Sauma»..

Ene egenhendig håndsskrift (Begravelsesrituale, fra 1765) av katholikos-patriarken Shimun XV (1740–1780) befinner seg nå i St. Petersburg..

## Litteratur
* Michel Chevalier: *Les montagnards chrétiens du Hakkâri et du Kurdistan septentrional*. Dépt. de Géographie de l'Univ. de Paris-Sorbonne, Paris 1985, 100f. 225f. 255f. ISBN 2-901165-13-3
* Helga Anschütz: *Mar Shallita. Die alte Patriarchatskirche von Qodshanes im Bergland von Hakkari*. I: Kyrios (1968) 13-23.
* Luise Abramowski: *Untersuchungen zum Liber Heraclidis des Nestorius* (Corpus Scriptorum Christianorum Orientalium 242/Subs. 22). Louvain 1963. 
* David Wilmshurst: *The Ecclesiastical Organisation of the Church of the East, 1318-1913*. (Corpus Scriptorum Christianorum Orientalium 582 / Subs. 104). Peeters, Leuven 2000, 295f.
* W.A. Wigram: *The cradle of mankind. Life in Eastern Kurdistan*. London 1922.
* Anton Baumstark: *Die Straßburger Nestorios-Handschrift*. I: *Oriens Christianus* 3 (1903) 516-520.

## Referanser


## Eksterne lenker
* August Thiry: Qodshanes in Hakkari  med fotos fra tistanden i 2007.
* Jelle Verheij: Kocanis, Hakkâri Beskrivelse og fotos (2005) av landsbyen og patriarkalkirken.
Hell’s Kitchen (New York)

**Hell’s Kitchen** er et nabolag i bydelen Manhattan i New York City. Området ligger ut mot Hudson River i vest.

På grunn av sin beliggenhet nær Broadway, huser nabolaget mange skuespillere.

## Eksterne lenker
*
Hell’s Kitchen

**Hell’s Kitchen** har flere betydninger:

* Hell's Kitchen (New York)
* ''Hell’s Kitchen'' (TV-serie, USA)
Felipe Nasr

**Luiz Felipe de Oliveira Nasr** (født 21. august 1992) er en brasiliansk Formel 1-fører. Han har kjørt for Sauber siden .

Han vant det europeiske Formel BMW-mesterskapet i 2009, og i 2011 vant han det britiske Formel 3-mesterskapet. I 2012–2014 kjørte han i GP2, hvor han i 2014 vant fire løp og tok tredjeplassen sammenlagt. I 2014 var han også offisiell testfører for Formel 1-teamet Williams, før han i 2015 fikk et fast førersete for Sauber.

## Resultater
### Karriereoversikt

### Fullstendige GP2-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellene:**
*  - Nasr ble ikke tildelt poeng ettersom han var en gjestefører.
*  - Brøt løpet, men ble klassifisert ettersom han hadde fullført over 90% av løpsdistansen.

## Referanser


## Eksterne lenker
* 
*
Millennium Tower (Dubai)

**Millennium Tower** ligger sentralt på Sheikh Zayed Road i Dubai i De forente arabiske emirater. Tårnet rager 285 meter til værs og har 60 etasjer. Det ble ferdigstilt i 2006. Millennium Tower inneholder 301 tre-roms og 106 to-roms leiligheter. Det ligger ved siden av et 10-etasjes parkeringshus med 471 parkeringsplasser.

Tårnet er blitt omhandlet i Discovery Channels serie Extreme Engineering.

## Eksterne lenker
*Emporis.com
*SkyscraperPage.com
Afrikamesterskapet i friidrett 2016 – 100 meter menn

**100 meter for menn** ved Afrikamesterskapet i friidrett 2016 ble arrangert 22. og 23. juni på Kings Park Stadium.

## Resultater
### Innledningsheat
Kvalifikasjon: 3 beste i hvert heat (Q) og de 6 neste med raskest tid (q) ble kvalifisert til kvartfinalene.

Vind:Heat 1: +0,8 m/s, Heat 2: +2,0 m/s, Heat 3: +0,5 m/s, Heat 4: +2,3 m/s, Heat 5: +1,5 m/s, Heat 6: +1,6 m/s

### Semifinaler
Kvalifisering: 2 beste i hvert heat (Q) og de 2 neste med best tid (q) ble kvalifisert til finalen.

Vind:Heat 1: +1,3 m/s, Heat 2: +0,6 m/s, Heat 3: +2,1 m/s

### Finale
Vind: +2,4 m/s

## Referanser
Kjærlighetens gleder

***Kjærlighetens gleder*** (originaltittel: *Le Plaisir*) er et fransk antologifilm fra 1952 regissert av Max Ophüls.

Filmen er en antologifilm i tre deler hvor hver del er basert på en novelle av Guy de Maupassant.

## Medvirkende
### ''Le Masque''
* Claude Dauphin : le docteur
* Gaby Morlay : Denise, la femme d'Ambroise
* Paul Azaïs : le patron du bal
* Gaby Bruyère : Frimousse, la danseuse
* Jean Galland : Ambroise,  le masque
* Michel Vadet : le marin
* Janine Vienot : la poule du docteur

### ''La Maison Tellier''
* Madeleine Renaud : Julia Tellier
* Ginette Leclerc : Madame Flora dite Balançoire
* Mila Parely : Madame Raphaële
* Danielle Darrieux : Madame Rosa
* Pierre Brasseur : Julien Ledentu, le commis-voyageur
* Jean Gabin : Joseph Rivet
* Amédée : Frédéric, le serveur
* Antoine Balpêtré : Monsieur Poulin, l'ancien maire
* René Blancard : le maire
* Mathilde Casadesus : Madame Louise dite Cocote
* Henri Crémieux : Monsieur Pimpesse, le percepteur
* Arthur Devère : le contrôleur du train
* Paulette Dubost : Madame Fernande
* Jocelyne Jany : la petite Constance Rivet
* Robert Lombard : Monsieur Philippe, le fils du banquier
* Héléna Manson : Marie Rivet
* Marcel Pérès : Monsieur Duvert, l'armateur
* Jean Meyer : Monsieur Dupuis, l'assureur
* Louis Seigner : Monsieur Tournevau, le saleur de poisson
* Michel Vadet : le marin
* Charles Vissières : le vieux Normand dans le train
* Raymond Rognoni : le curé

### ''Le Modèle''
* Jean Servais : L'ami de Jean / La voix de Maupassant
* Daniel Gélin : Jean, le peintre
* Simone Simon : Joséphine, le modèle

## Referanser


## Eksterne lenker
*
Livets gleder

***Livets gleder*** (originaltittel: *Daughters of Pleasure*) er en amerikansk romantisk komedie fra 1924, med Marie Prevost og Monte Blue i hovedrollene.

## Handling
Mark Hadley har nylig blitt velstående, og han ber datteren sin om å kvitte seg med kjæresten hennes Kent Merrill - fordi han tror at Kent nå bare er interessert i pengene deres. I mellomtiden har Mark – uten at hans kone og datteren deres er klar over det – hatt en romanse med en ganske ung fransk kvinne.

Når datteren hans besøker venninnen Lila, som hun tidligere gikk på skole sammen med i Paris, blir hun sjokkert når hun oppdager at faren hennes allerede er der – den franske kvinnen Mark har et forhold til er Lila.

## Medvirkende
* Marie Prevost som Marjory Hadley
* Monte Blue som Kent Merrill
* Clara Bow som Lila Millas
* Edythe Chapman som Mrs. Hadley
* Wilfred Lucas som Mark Hadley

## Referanser


## Eksterne lenker
*
Everything but the Girl

**Everything but the Girl** (ofte forkortet EBTG) var en engelsk duo av musikere som startet opp i Hull i 1982. De hadde fem sanger på førsteplassen på Dance Club Songs-lista i USA. Det første albumet kom ut i 1984 - *Eden*.

## Eksterne lenker
* 
* 
* 
*
Afrikamesterskapet i friidrett 2016 – 200 meter menn

**200 meter for menn** ved Afrikamesterskapet i friidrett 2016 ble arrangert 25. og 26. juni i Kings Park Stadium.

## Resultater
### Innledningsheat
Kvalifisering: 3 beste i hvert heat (Q) og de 3 neste med raskest tid (q) ble kvalifisert til semifinalene.

Vind:Heat 1: +0,5 m/s, Heat 2: +0,6 m/s, Heat 3: +1,3 m/s, Heat 4: +0,1 m/s, Heat 5: 0,0 m/s, Heat 6: +1,2 m/s, Heat 7: +0,1 m/s

### Semifinaler
Kvalifisering: 2 beste i hvert heat (Q) og de 2 neste med raskest tid (q) ble kvalifisert til finalen.

Vind:Heat 1: +1,2 m/s, Heat 2: +2,0 m/s, Heat 3: +1,6 m/s

### Finale
Vind: +1,8 m/s

## Referanser
Kjønnsroller

:*Se også [[Kjønnsrolleteorien]]

*'Kjønnsroller*' er [[normer]] og forventninger som stilles til mennesker knyttet til hvilket [[kjønn]] de er. Det kan blant annet være forventninger til hvilken interesser, klær, [[Atferd|oppførsel]] og arbeidsoppgaver de ulike kjønnene skal ha. Familie, venner, [[religion]] og skoler kan påvirke hvordan forventningene er. [[Media]], [[film]] og hvilket [[miljø]] en er vokst opp i har også innflytelse på kjønnsrollene. Ulike [[kultur]]er har forskjellige oppfattninger og normer om hvordan kjønnsroller skal være. Kjønnsroller kan i tillegg lett bli [[fordom]]mer om hvordan en [[mann]] og [[kvinne]] sin væremåte skal være. Enkelte synes kjønnsroller kan være [[Forskjellsbehandling|diskriminerende]] og urettferdig om de er en hindring.

I mange kulturer er [[Leketøy|leker]], [[klær]], [[Frisyre|hårfrisyrer]] og farger kjønnsdelt. Kjønnsdelingen blir gjerne lært bort til barn allerede i ung alder. Det er ikke uvanlig at foreldre og andre bekjente kjøper kjønnsdelte farger til barna sine. Per i dag i [[Vesten]] er det mest vanlig at det blir kjøpt rosa til jenter og blå til gutter. Kjønnsroller har alltid endret seg med tidene. For hundre år siden var småbarn kledd i kjønnsnøytrale klær, farge og hårfrisyrer i Vesten. I 1910 ble det viktig å signalisere hvilket kjønnstilhørighet en hadde med klær. Da var normen rosa for gutter og blå for jenter, men i senere tid ble det motsatt. Årsaken til hvorfor det senere ble motsatt er fremdeles uklart.

Forventninger knyttet til kjønn har blant annet påvirket valgene mange tar senere i livet. Det kan for eksempel være hvilken vei en velger å gå i yrkeslivet.

Yrker som blir ansett som typiske kvinneyrker er før- og grunnskolelærer, [[sykepleier]], [[Renholder|rengjøringspersonal]] og [[sekretær]]. Det som blir ansett som typiske manneyrker er [[Handverker|håndverkere]], bygge- og anleggsarbeidere, [[sjåfør]]er og [[ingeniør]]er ifølge [[Statistisk sentralbyrå]]s rapport.

<br />

== TV & Film ==
TV-serien «[[Født i feil kropp]]» har blant annet blitt kritisert av [[Skeiv Ungdom]] for å bekrefte kjønnsstereotypiske roller i stedet for å utfordre dem og mener at å ikke følge de tradisjonelle kjønnsrollene knyttet til kjønnet en har kan få en til å lure på om man er transperson på grunn av seriens fremstillinger. I tillegg ble serien kritisert for mangel av et større mangold.

Både filmen [[Mrs. Doubtfire]] og [[Tootsie]] handler om menn som kler seg ut som kvinner og tar på seg den kvinnelige kjønnsrollen av ulike grunner. I Mrs. Doubtsfire gjør den mannlige hovedkarakteren det for å kunne treffe barna sine igjen etter en [[skilsmisse]], mens i Tootsie gjør hovedpersonen det for å få seg en rolle i operaen.

== Se også ==
* [[Hijra (transperson)|Hijra]]
* [[Tredje kjønn]]
* [[Norm]]

== Referanser ==
<references />

== Eksterne lenker ==
* [https://snl.no/kj%C3%B8nnsrolle «kjønnsroller»], fra *Store norske leksikon''
Afrikamesterskapet i friidrett 2016 – 4 × 100 meter stafett menn

**4 × 100 meter stafett for menn** ved Afrikamesterskapet i friidrett 2016 ble arrangert 24. juni i Kings Park Stadium.
__NOTOC__
## Resultater
### Innledningsheat
Kvalifisering: 3 beste i hvert heat (Q) og de 6 neste med raskest tid (q) ble kvalifisert til semifinalene.

### Finale

## Referanser


## Eksterne lenker
* 
* 20TH CAA AFRICAN SENIOR CHAMPIONSHIPS (pdf)
Afrikamesterskapet i friidrett 2016 – 4 × 400 meter stafett menn

**4 × 400 meter stafett for menn** ved Afrikamesterskapet i friidrett 2016 ble arrangert 26. juni i Kings Park Stadium.

## Resultater

*Deltakeroversikten er satt sammen fra ulike kilder, bl.a. denne videoen fra løpet der noen av startnumrene vises.

## Referanser
Afrikamesterskapet i friidrett 2016 – 20 kilometer kappgang menn

**20 kilometer kappgang for menn** ved Afrikamesterskapet i friidrett 2016 ble arrangert 26. juni i Durban.

## Resultater

## Referanser
Afrikamesterskapet i friidrett 2016 – høydehopp menn

**Høydehopp for menn** ved Afrikamesterskapet i friidrett 2016 ble arrangert 24 juni i Kings Park Stadium.

## Resultater
} || align="left" | Gobe Takobana ||align=left|  ||  ||
|-
|  || align="left" | Jean-Paul Masanga-Mekombo ||align=left|  ||  ||
|-
|  || align="left" | Lemi Argecho ||align=left|  ||  ||
|-
|  || align="left" | Mohamed Idris ||align=left|  ||  ||
|}

## Referanser
Graphics Core Next

**Graphics Core Next (GCN)** er et instruksjonssett og en serie mikroarkitekturer som er utviklet av Advanced Micro Devices (AMD), og som benyttes i deres grafikkprosessorer. Mikroarkitekturen er etterfølgeren til TerraScale. Det første produktet med GCN ble lansert i 2011.

GCN er en RISC SIMD-arkitektur, mens TeraScale er en VLIW SIMD-arkitektur. GCN krever betraktelig flere transistorer enn TeraScale, men er raskere på GPGPU-utregninger. GCN implementerer HyperZ.

## Referanser
Meg eier ingen

***Meg eier ingen*** (svensk: **) er en svensk dramafilm fra 2013 i regi av Kjell-Åke Andersson. Filmen bygger på Åsa Linderborgs roman *Mig äger ingen* fra 2007. I rollene ses blant andre Mikael Persbrandt, Tanja Lorentzon og Sten Ljunggren.

## Handling
Filmen skildrer en alenefars relasjon til sin datter. Det er en fortelling om alkoholisme, barns utsatthet, men også om kjærlighet, svik og venstresidens politikk i 1970-årenes Sverige.

## Om filmen
Den ble spilt inn i 17. september &ndash; 12. november 2012 i Trollhättan, Göteborg, Piteå og Luleå.

Under Guldbaggegallaen i 2014 ble Persbrandt tildelt en Guldbagge i kategorien beste mannlige hovedrolle.

## Rolleliste
* Mikael Persbrandt – Hasse
* Tanja Lorentzon – Katja
* Ida Engvoll – Lisa som 25-åring
* Saga Samuelsson – Lisa som 14-åring
* Ping Mon Wallén – Lisa som 4-åring
* Sten Ljunggren – Farfar
* Barbro Oborg – Farmor
* Magnus Roosmann – Lennart
* Peter Carlberg – Roffe
* Anna Blomberg – Roffes hustru
* Linn Skåber – Sonja
* Anna Wallander – Görel
* Hanna Alström - Gertrud
* Marie Delleskog – Frøken
* Eva Millberg – Mormor
* Nils Moritz – Julle
* Kim Lantz – Mann på verftet
* Johan Hallström - Doktorand
* Fernando Concha – Morbror Guido
* Roger Siik – Kollega på stålverket

## Referanser


## Eksterne lenker
*
Verdensrekordutvikling i tresteg

**Verdensrekordutvikling i tresteg** er en liste over utviklingen av verdens bestenotering i friidrettsøvelsen tresteg både for menn og kvinner. Den første offisielle verdensrekord som er godkjent av International Association of Athletics Federations (IAAF), er fra 1912. 

## Menn
Den første offisielle verdensrekord i tresteg for menn ble godkjent av International Association of Athletics Federations (IAAF) i 1912. Den var på 15,52 m som Dan Ahearn satte i 1911.
Pr. 21. juni 2009 er 27 verdensrekorder ratifisert av IAAF i øvelsen.

## Kvinner
Pr. 21. juni 2009 har IAAF ratifisert 5 verdensrekord i øvelsen.

### Uoffisielle rekorder inntil 1990

### Offisielle rekorder fra 1990

## Referanser
Afrikamesterskapet i friidrett 2016 – lengdehopp menn

**Lengdehopp for menn** ved Afrikamesterskapet i friidrett 2016 ble arrangert 23. juni i Kings Park Stadium.

## Resultater
} || align="left" | Joseph Sinkala ||align=left|  ||  ||
|-
|  || align="left" | Dylon Cotter ||align=left|  ||  ||
|-
|  || align="left" | Mamadou Chérif Dia ||align=left|  ||  ||
|-
|  || align="left" | Amr Kaseb ||align=left|  ||  ||
|-
|  || align="left" | Andrew Issaka ||align=left|  ||  ||
|}

## Referanser
Jet Set Willy

***Jet Set Willy*** er et plattformspill som ble opprinnelig skrevet av Matthew Smith for ZX Spectrum. Det ble gitt ut i 1984 av Software Projects og ble oversatt til de fleste hjemmedatamaskiner på den tiden.

Spillet er en oppfølger til *Manic Miner*, som ble gitt ut i 1983, og er det andre spillet i *Miner Willy*-serien.

## Handling
Spilleren skal kontrollere hovedpersonen, en trøtt og sliten gruve-arbeider som heter Willy, fra rom til rom i det enorme herskapshuset sitt for å samle forskjellige gjenstander og rydde opp i alt rotet som ligger igjen etter en stor fest. Når dette er gjort, kan husholdersken Maria endelig la Willy gå og legge seg for å sove. Spilleren kan utforske herskapshuset etter eget ønske, men risikerer å plukke opp objekter som kan være farlige - eller møte ulike monstre som beveger seg langs forhåndsbestemte ruter. Spesielle samleobjekter lyser for å skille dem fra andre gjenstander. Willy mister et liv hvis han berører en fare, eller faller for langt ned.

Willys herskapshus ble kjøpt med penger tjent fra eventyrene hans i det første spillet i serien: Manic Miner. Men veldig mye av området er fremdeles ikke utforsket, og ser ut til å være fullt av merkelige skapninger - muligens et resultat av den forrige eieren (som nå er savnet) og denne eierens merkelige eksperimenter. Spilleren er nødt til å utforske det enorme herskapshuset og dets eiendom (inkludert en strand, og en lystbåt) for å rydde helt opp over hele huset før Willy endelig kan få litt sårt tiltrengt søvn.

## Referanser

## Eksterne lenker
*
Mike Plant

**Mike Plant** (født 17. april 1959), er en amerikansk tidligere skøyteløper og nåværende idrettsleder.

## Skøyteløper
Han deltok i tre allround-VM på skøyter i senior (1980 i Heerenveen, Nederland, 1981 og 1983 begge i Oslo, Norge) og to allround-VM på skøyter i junior (1978 i Montréal, Canada og 1979 i Grenoble, Frankrike). Hans beste sammenlagtplassering i VM var en 10.-plass fra Junior-VM 1979 og i senior en 28.-plass i 1980.

Brødrene Plant deltok i to internasjonale mesterskap sammen i henholdsvis junior-VM på skøyter 1978 i Montréal, Canada og i Allround-VM 1980 i Heerenveen, Nederland. Eldstebror Tom fikk de bedre sammenlagtplasseringene internt i begge mesterskapene med henholdsvis 19.-plass versus 24.-plass i junior-VM 1978 og 21.-plass versus 28.-plass i allround-VM 1980. De var også begge med i den amerikanske skøytetroppen i Vinter-OL 1980, mens Mike bare ble værende en reserve som ikke fikk gå noen distanser, deltok storebror på -meteren og tok der en 17.-plass.

## Idrettsleder

Plant har en lang rekke av idrettsleder-verv på både nasjonalt og internasjonalt nivå og innenfor en viss bredde av idretter som sykling, kano og kajakk, skøyter og baseball.

## Familie
Mike Plant er en yngre bror til skøyteløperen Tom Plant. Mikes ektefelle er den tidligere triple-OL-mesteren fra 1984 i svømming Mary T. Meagher. Slik at hans svigerinne er Anne Meagher Northup.

## Personlige rekorder

## Referanser




## Eksterne lenker
* 
*  Mike Plant på www.ISU.html.infostradasports.com
*  Mike Plant på Jakub Majerski's Speedskating database (Adelskalender distanser og sammenlagt)
Plan-B

**Plan-B** er en Linux-distribusjon basert på Fedora. Distribusjonen behøver ikke platelager, og kan kjøre i RAM eller fra CD. Den er basert på en nedstrippet versjon av Fedora og de fundamentale oppgavene til SuperRescue CD.

En rekke verktøy og programmer var tilgjengelige for søking og gjenoppretting av tapte data, system- og nettverksanalyser, sikkerhets-skanninger, opprettelse av midlertidige nettverk og tjenere; IDS- eller NIDS-systemer og skapelse av nettverkstatus-rapporter.

Versjon 1.0 ble lansert 5. juli 2003.

## Eksterne lenker
*Plan-B hos DistroWatch
Mathias Loftesnes

**Mathias Loftesnes** (født 1989) er en norsk volleyballspiller som i sesongen 2024/25 spiller i Mizunoligaen for ØKSIL.  Han har vunnet tre seriegull som Førdespiller, og spilt profesjonelt i Belgia og Tsjekkia. Loftesnes er norsk landslagsspiller, og deltar i EM-kvalifiseringen i 2025.

## Karriere
Sommeren 2013 signerte Loftesnes for den belgiske eliteklubben Aase-Lennik. Etter en sesong i Belgia, signerte han i stedet for tsjekkiske CEZ Karlovarsko. Sommeren 2015 returnerte Loftesnes til Førde, og ble en del av satsingen "Nye Førde", blant annet sammen med Lars Fredrik Tvinde. Sesongen 2015/16 tok Førde The Double i norsk volleyball, med seier både i cupen og i sluttspillet. Med 174 poeng ble Loftesnes klubbens toppscorer. Kun Sigurd Festøy fra NTNUI endte over ham på eliteseriens toppscorerliste. Sesongen 2016/17 bidro Loftesnes sterkt til at Førde på ny vant serien. Med 198 poeng tok han fjerde flest i eliteserien, men var med suveren margin den kantspilleren som tok flest poeng. Også i sesongen 2018/19 ble Loftesnes toppscorer for Førde. Med sine 160 poeng endte han på sjetteplass på toppscorerlisten for Mizunoligaen. Førde vant Mizunoligaen 2018/19 etter to 3-0 seiere mot Randaberg i seriefinalen. I april 2019 kunngjorde Loftesnes at sesongen 18/19 ble hans siste som toppspiller.

Etter endt karriere på toppnivå flyttet Loftesnes til Myre i Vesterålen. Her spilte han på lavere nivå for ØKSIL. I 2022 rykket ØKSIL opp i 1.divisjon, og ett år senere rykket de opp i Mizunoligaen. Loftesnes var en bærebjelke på opprykkslaget. I de to første sesongene i Mizunoligaen plukket Loftesnes henholdsvis 302 og 304 poeng for ØKSIL; og den sistnevnte poengsummen holdt til å komme på andreplass på toppscorerlisten i serien.

 
 

 
 

## Referanser


## Eksterne lenker
* 
* Prøver seg på nytt proffeventyr - NRK
* No vender proffane heim - NRK
* Toppscorerliste eliteserien sesongen 15/16
Mad About You

***Mad About You*** er en amerikansk komiserie som gikk på NBC fra 1992 til 1999. Serien handlet om et nygift par i New York. Hovedrollene ble spilt av Helen Hunt og Paul Reiser. Serien ble skapt av Paul Reiser og Danny Jacobson.

## Handling
Serien fokuserer hovedsakelig på det nygifte ekteparet Paul Buchman, en dokumentar-filmskaper, og Jamie Stemple Buchma - en PR-spesialist, Historien tar for seg alt fra humoristiske daglige detaljer, til større problemer. De får etter hvert en datter sammen, som de gir navnet Mabel. De holder til i Greenwich Village på Manhattan.

## Skuespillere
* Paul Reiser som Paul Buchman, en film-produsent.
* Helen Hunt som Jamie Buchman. Den yngre datteren til Gus og Theresa Stemple. Hun eier sitt eget PR-firma.
* Anne Ramsay som Lisa Stemple. Jamies eldre søster, og sliter med psykologiske problemer.
* Leila Kenzle som Fran Devanow. Jamies beste venninne.
* Richard Kind som Dr. Mark Devanow. Frans sin melodramatiske tidligere ektemann.
* John Pankow som Ira Buchman. Pauls fetter.
* Cynthia Harris som Sylvia Buchman. Moren til Paul, og Jamies svigermor
* Louis Zorich som Burt Buchman. Pauls far, som driver en sportsbutikk.
* Alyssa og Justin Baric (tvillinger) som Mabel Buchman- Paul og Jamies datter.

## Eksterne lenker
*
Kristoffer Østvik

**Kristoffer Alstad Østvik** (født 1995) er en norsk volleyballspiller som spiller for klubben BK Tromsø.

## Karriere
Østvik er fra Tromsøs egen ungdomsavdeling. Sesongen 11/12 debuterte han i eliteserien, og scoret i alt 13 poeng den sesongen. Sesongen etter var han tross sin unge alder en viktig spiller for Tromsø, og scoret 119 poeng i eliteserien. Sommeren 2013 økte klubben satsingsnivået. Det ga resultater, og kommende sesong sikret de sin niende kongepokal, med Østvik som midtspiller i cupfinalen. Totalt scoret Østvik 164 poeng i eliteserien sesongen 13/14. Sesongen 14/15 endte med 119 poeng for Østvik, som nå var omskolert til diagonalspiller. Laget kom til en ny cupfinale, men tapte for Nyborg med 0-3. Også i serien og sluttspillet vant laget sølv i 14/15-sesongen. I 2015/16 tok Østvik 157 poeng, tredje flest i eliteserien. Han var en viktig årsak til at Tromsø klarte å reise seg etter en svak seriestart, sikre fjerdeplassen i grunnserien, og dermed kvalifisere seg til semifinale i sluttspillet. I 2016/17-sesongen tok Østvik hele 223 poeng, nest flest i eliteserien. Han var også sterkt delaktig i at Tromsø på ny vant cupen i januar 2017. I 2021/22 tok Østvik igjen tredje flest poeng i Mizunoligaen med 227, i en sesong hvor Tromsø endte på fjerdeplass. 

## Karrierestatistikk
Østviks statistikker fra før 2021 er ikke registrert her p.t.
### Klubb

## Referanser


## Eksterne lenker
* 
* www2.poengliga.no
Selvmordsbombingen i Ansbach 2016

**Selvmordsbombingen i Ansbach 2016** var et angrep utenfor en vinbar i sentrum av Ansbach i Tyskland, og fant sted 24. juli 2016. 15 ble skadd, og eneste døde er selvmordsbomberen selv. Tilstanden til fire av de skadde var alvorlig, men ingen ble livstruende skadd. Sentrum av byen ble sperret av og bevoktet av over 200 politimenn. Flere hundre mennesker ble evakuert. Selvmordsbombingen var den første i tysk historie.

Selvmordsbomberen, Mohammad Daleel, var en 27 år gammel syrisk asylsøker som hadde sverget troskap til Abu Bakr al-Baghdadi, lederen av Den islamske staten Irak og Levanten. Han ble nektet asyl i Tyskland et år tidligere. Det er ikke klart hvorfor han ble nektet asyl. Han hadde prøvd å begå selvmord to ganger før, og var derfor en periode innlagt på et psykiatrisk sykehus. Det er ikke klart om han bare prøvde å drepe seg selv, eller om han skulle drepe andre i eksplosjonen.

## Hendelser
Eksplosjonen fant sted 22:12 CEST (20:12 UTC) utenfor Eugens Weinstube, nær musikkfestivalen Ansbach Open, som hadde rundt  besøkende. I starten var det trodd at eksposisjonen var forårsaket av en gasslekkasje. Selvmordsbomberen skal ha snakket med noen på nettet umiddelbart før eksplosjonen skjedde. Han hadde på seg en sekk fylt med metallbiter som spikre og skruer. Ifølge Joachim Herrmann, Bayerns innenriksminister, var dette mest sannsynligvis for å drepe flest mulig. Kort tid før eksplosjonen skjedde, ble han nektet inngang til musikkfestivalen, siden han ikke hadde billett. Ifølge vitner, kort tid etter han ble nektet inngang, satte han seg utenfor Eugens Weinstube, og detonerte en improvisert bombe. Selvmordsbomberen døde ikke umiddelbart av eksplosjonen, så redningspersonell prøvde å gjenopplive selvmordsbomberen, men han var såpass hard skadet at han var allerede død da personellet ankom.

## I etterkant
På grunn av bombingen ble musikkfestivalen avlyst og området rundt evakuert.

### Etterforskning
Tyske myndigheter har funnet en video hvor Daleel sverget troskap til Abu Bakr al-Baghdadi, lederen av Den islamske staten Irak og Levanten, på mobiltelefonen hans, hvor han også gjorde det klart at intensjonen hans var å angripe tyskere. Flere mobiltelefoner, SIM-kort, en laptop, og seks Facebook-kontoer med islamistisk innhold som tilhørte Daleel under etterforskningen. I tillegg, der han bodde ble det funnet flere ting for å lage bomber. Ifølge Joachim Herrmann var det utvilsomt at angrepet var et terrorangrep, med islamistisk inspirasjon.

Under en time etter at media rapporterte at angrepspersonen hadde sverget troskap til Abu Bakr al-Baghdadi, rapporterte Amaq, Den islamske staten Irak og Levantens nyhetsbyrå, at han var en soldat fra Den islamske staten.

## Se også
* Skytingen i München 2016

## Referanser




## Eksterne lenker
* Hendelsesforløp på NRKs nettsider
* Plassering av vinbaren hvor angrepet fant sted, fra Google Maps
William Hill

**William Hill** **plc **er et av Storbritannias største spillselskaper. Hovedkontoret ligger i London-forstaden Wood Green og Harehills i Leeds. Selskapet er registrert på London Stock Exchange og er en del av FTSE 100-Indeksen. Selskapet var hadde en markedsverdi på over 4 milliarder euro den 2. august 2013.

## Historie
Selskapet ble grunnlagt av William Hill i 1934, da det ble forbudt med gambling i Storbritannia. Selskapet skiftet eiere flere ganger før det ble kjøpt opp av Sears Holdings i 1971, og deretter av Grand Metropolitan i 1988, deretter Brent Walker i 1989.

## Kilder

### Noter


## Eksterne lenker
* Offisiell Nettside
* Bedriftens nettside
George Mills (friidrettsutøver)

**George Mills** (født 1999) er en britisk mellomdistanseløper. Hans fremste meritt til nå er gull på 800 meter ved Ungdoms-EM i friidrett 2016.

Han er sønn av tidligere fotballspiller Danny Mills.

## Idrettskarriere
;2014
Mills deltok ved det nordengelske mesterskapet i terrengløp (Northern Championships) i januar 2014, der han kom på 48.-plass i U15-klassen, og ved det engelske mesterskapet (ECCA) kom han på 90.-plass i samme klasse. 

Ved det engelske skolemesterskapet kom han på 6.-plass på 800 meter, og ved det det nordengelske U17-mesterskapet vant han 800 meter, med tiden 1:59,65. Ved det britiske skolemesterskapet kom han på 2.-plass på 800 meter med ny personlig rekord på 1:53,86. 

;2015
Ved det nordengelske mesterskapet i terrengløp i 2015 kom han på 18.-plass i U17-klassen. I mars kom han på 79.-plass ved det engelske skolemesterskapet i terrengløp. 

Han vant 800 meter i U17-klassen ved det engelske skolemesterskapet i juli. Han vant både 400 og 800 meter i U17-klassen ved det nordengelske mesterskapet, der han satte ny personlig rekord på 400 meter med tiden 49,09. Han ble tatt ut til å delta ved Samveldelekene for ungdom 2015, og han kom der på 5.-plass på 800 meter, 47 hundredeler bak Ben Greenwood som vant bronsemedaljen. 

;2016
Ved det engelske juniormesterskapet i friidrett (U20) kom han på 2.-plass på 800 meter, bak Daniel Rowden. 

Den 16. juli vant han 400 meter ved Ungdoms-EM i friidrett 2016, foran rumenske Mihai Cristian Pislaru og tyrkiske Mahsum Korkmaz. Han satte personlig rekord i finalen med 47,16 sekunder, som også var årsbeste i europa for ungdom.

;2024
Han representerte landet sitt under Sommer-OL 2024 i Paris på 5000 meter og kom på 21. plass i finalen.

## Referanser


## Eksterne lenker
* 
*  Profil hos The Power of 10
*  Profil hos det europeiske friidrettsforbundet 
*  Profil hos All-Athletics på
Ombytte av tog

***Ombytte av tog*** (originaltittel: **) er en svensk dramafilm fra 1943 i regi av Hasse Ekman, som også skrev manuset. Det er basert på Walter Ljungquists debutroman *Ombyte av tåg* fra 1933. Hovedrollene spilles av Sonja Wigert og Hasse Ekman.

## Handling
Inga Dahl, en arbeidsløs skuespillerinne, og Joakim Lundell er et kjærestepar fra forgangne tider, som mange år senere møter hverandre på en jernbanestasjon av en tilfeldighet. De drikker kaffe sammen og i to lange tilbakeblikk får vi følge deres felles kjærlighetshistories begynnelse og slutt.

## Om filmen
### Mottakelse
Anmelderne mente at filmen var myk og artistisk, kanskje litt vel sentimental. Senere valgte de den til årets beste film. Anmelderne syntes framfor alt at Hasse Ekman hadde lyktes godt med personinstruksjonen og med teatermiljøene, der han jo også befant seg på sin fars gate.

Stig Almqvist i *Aftontidningen* skrev: *«Hasse Ekman har regissert fint, mykt og behersket. Ombytte av tog har blitt hans best balanserte verk. Den ukunstlede formen smyger seg godt inntil inneholdet, som hele tiden lever, ofte med en blafrende flamme. Man vil imidlertid også si at forsettligheten trenger seg fram. Spontan kan ikke Ombytte av tog kalles, men heller enn å klandre Hasse Ekman for hans bevissthet i manuskript og regi, erkjenner man hans stilfølelse».* I likhet med de fleste andre anmelderne gav Almquist Georg Rydebergs rolletolkning mest ros, og han roste også Sonja Wigert for hennes egnethet til nettopp denne rollen.

Signaturen O R-t i *[[Dagens Nyheter|DN]]* skrev: *«Hasse Ekman hadde ingen særskilt suksess med sin forrige film. Med Ombyte av tog tar han nå revansje. Alle skal kanskje ikke synes like bra om den, litt sentimental er den unektelig og litt fargeløs monoton på sine steder, men ellers må jeg bekjenne at den tiltalte meg personlig mer enn de fleste filmene under sesongen. Den er en vakker liten sak med noe som vi ikke er bortskjemt med i svensk film: artistisk touche».*

### Innspilling
Den ble spilt inn i 9. november 1942 &ndash; 30. desember 1942 i Sandrewateljéerna i Stockholm.

Filmen ble utgitt på DVD i Sverige 24. juli 2013.

## I rollene (kun krediterte)
* Sonja Wigert - Inga Dahl 
* Hasse Ekman - Joakim «Kim» Lundell 
* Georg Rydeberg - Leo Waller, skuespiller 
* Karin Kavli - Vera, Ingas rival, skuespillerinne
* Georg Funkquist - Hugo Linde, teaterdirektør 
* Ludde Gentzel - Anderson, teatervaktmester

## Referanser


## Eksterne lenker
*
Andrea Romani

**Andrea Romani** (født 25. mai 1999) er en italiensk mellomdistanseløper. Hans fremste meritt til nå er sølv på 800 meter i Ungdoms-EM i friidrett 2016.

## Idrettskarrière
;2014
I juni 2014 satte Romani ny italiensk U16-rekord på 600 meter, med tiden 1:22,31 (raskeste tid som er målt elektronisk). Han satte også ny italiensk U16-rekord på 1000 meter innendørs i desember 2014, med tiden 2:32,46.

;2015
Romani satte italiensk U16-rekord på 800 meter i 2015, med tiden 1:50,16.

;2016
I det italienske mesterskapet i friidrett innendørs 2016 (senior) kom Romani på 3.-plass på 800 meter, med tiden 1:51,81, som var ny italiensk U18-rekord. Han kom på 2.-plass på 800 meter i det italienske ungdomsmesterskapet utendørs, bak Simone Barontini.

Den 17. juli kom han på 2.-plass på 800 meter i Ungdoms-EM i friidrett 2016, bak britiske George Mills. Her vant Italia 1000 meter medleystafett, der Romani løp sammen med Lorenzo Paissan, Mario Marchei og Alessandro Sibilio.

## Referanser


## Eksterne lenker
* 
*  Profil hos FIDAL
*  Profil hos det europeiske friidrettsforbundet 
*  Profil hos All-Athletics 
*  Profil hos Tilastopaja
En sjøens helt – Skytteren

***En sjøens helt – Skytteren*** er den andre boken i Jon Michelets store epos i fem bind om krigsseilerne under andre verdenskrig. Boken begynner i Reykjavik, der hvor første bind ''Skogsmatrosen'' slutter.

Bokens sentrale skikkelse, Halvor Skramstad, og hans overlevende skipskamerater kommer til Reykjavik i livbåter etter at skipet deres, motortankeren MV «Tomar» var blitt torpedert i Nord-Atlanteren sør for Grønland av en tysk ubåt. Om lag 3&nbsp;700 krigsseilere mistet livet og 473 skip gikk tapt under andre verdenskrig. I tillegg tapte hjemmeflåten 199 skip og 1&nbsp;133 personer, herav 441 passasjerer. Etter et kort opphold for litt rekreasjon i den islandske hovedstaden mønstrer Halvor på som lettmatros på den Texaco-eide seksentusentonneren MV «Iberia».

## Handling
I likhet med *Skogsmatrosen* er denne boken rik på beskrivelser av krigsseilerenes farefulle liv, seilaser i konvoi over Atlanterhavet med den, for britene, livsviktige flybensinen og i konstant fare for angrep fra tyske ubåter eller bombefly.

Foruten disse beskrivelser gir boken en rik historisk beskrivelse av krigstiden i form av Halvors dagbokskrivning og samtaler og diskusjonen sjøfolkene imellom.
Halvor får kallenavnet «Skytteren» etter en vellykket nedskyting av et tysk Focke Wolf Kondor bombefly med skipets Oerlikon maskinkanon. Det tyske bombeflyet nødlandet på en øy i nærheten og eskortefartøyet påberopte seg nedskytingen, men etter britiske undersøkelser ble det funnet rester av Halvors ammunisjon i flyet, slik at æren og kallenavnet tilfalt Halvor.

## Publikums reaksjon
I likhet med *Skogsmatrosen* fikk *Skytteren* også rosende og strålende mottakelse, og forlaget måtte trykke nye opplag og utgi den som pocketbok.

## Se også

* En sjøens helt - hele serien
* En sjøens helt – Skogsmatrosen
* En sjøens helt – Gullgutten
* En sjøens helt – Blodige strender
* En sjøens helt – Brennende skip
* En sjøens helt – Krigerens hjemkomst
## Referanser
Lorenzo Paissan

**Lorenzo Paissan** (født 2000) er en italiensk sprintløper. Han vant gull på 1000 meter stafett i Ungdoms-EM i friidrett 2016.

## Idrettskarrière
;2015
Paissan vant 80 meter i det italienske ungdomsmesterskapet i oktober 2015. Han løp på 8,97, som bare var en hundredel over den italienske U16-rekorden. 

;2016
Den 17. juli vant Italia 1000 meter medleystafett i Ungdoms-EM i friidrett 2016, der Paissan løp sammen med Andrea Romani, Mario Marchei og Alessandro Sibilio.

## Referanser


## Eksterne lenker
* 
*  Profil hos FIDAL
*  Profil hos det europeiske friidrettsforbundet 
*  Profil hos All-Athletics
USA-mesterskapet i mangekamp innendørs 2016

**USA-mesterskapet i mangekamp innendørs 2016** ble arrangert 26. til 27. februar 2016 i Fuhrer Field House i Crete i Nebraska i USA. 

Det ble konkurrert i sjukamp for menn og femkamp for kvinner. 

## Resultater, menn



## Resultater, kvinner



## Eksterne lenker
* USA Track and Field - 2016 USATF Indoor Combined Events Championships
Hans O. Felix

**Hans Olav Felix** (født 25. juli 1951) er en norsk elektriker og fagforeningsleder fra Prinsdal. Han satt som leder for EL og IT Forbundet i LO i 14 år, fra 2001 til 2015.

Felix ble tillitsvalgt første gang rett etter at han begynte i yrkeslivet, sent på 1960-tallet. Han var representant for lærlingene, og etter hvert aktiv både på klubb- og distriktsnivå. I Elektromontørenes Forening i Oslo ble han valgt inn i styret og satt i tariffutvalg. 

Fra 1986 hadde han plass i landsstyret. Året etter ble han engasjert av NEKF for å arbeide med akkordtariffen, og fra 1991 var han ansatt forbundssekretær. I 1994 ble han valgt inn i forbundsstyret og leder av en av forhandlingsavdelingene i NEKF. 

Da NEKF og Tele- og Dataforbundet fusjonerte ved årsskiftet 1998-1999 satt Felix som leder av en sammenslått forhandlingsavdeling i det nye EL & IT Forbundet. Der overtok han to år senere ledervervet på et ekstraordinært årsmøte, i forbindelse med et mistillitsforslag mot forrige leder. Senere ble Felix gjenvalgt tre ganger uten motkandidat, inntil han i 2015 gikk av i samsvar med den særaldersgrense på 63 år som forbundet praktiserte. 

Felix er hjemmehørende i Arbeiderpartiet, og har markert seg som en pådriver i fagbevegelsens arbeid for å dreie AP mot venstre. Han spilte også en sentral rolle da fagbevegelsen i 2015 fikk reist et minnesmerke for motstandsfolkene i Osvald-gruppen på Jernbanetorget i Oslo.

## Referanser


## Kilder
* «Felix tar ikke gjenvalg», FriFagbevelse 2. desember 2014

## Eksterne lenker
* «Hans O.Felix: Vemodig å gå av som leder i EL & IT Forbundet», youtube